Muhammad al-Amin
Abu Musa Muhammad ibn Horun ar-Rashid (arabcha: أبو موسى محمد بن هارون الرشيد) (787-yil aprel – 813-yil 24/25-sentyabr), Al-Amin (arabcha: الأمين) ismi bilan mashhur. 809-yildan — 813-yilga qadar hukmronlik qilgan oltinchi Abbosiy xalifa. Al-Amin 809-yilda otasi, Horun ar-Rashid vafotidan keyin xalifalik taxtiga chiqadi. Hukmronligi 813-yilga qadar, akasi al-Maʼmun bilan boʻlib oʻtgan urushda magʻlubiyatga uchrab, oʻldirilgunga qadar davom etgan.